CELEX: 62009TN0401
Language: fi
Date: 2009-10-05 00:00:00
Title: Asia T-401/09: Kanne 5.10.2009 — Marcuccio v. Euroopan yhteisöjen tuomioistuin

5.12.2009   
            
            
               FI
            
            
               Euroopan unionin virallinen lehti
            
            
               C 297/30
            
         Kanne 5.10.2009 — Marcuccio v. Euroopan yhteisöjen tuomioistuin
   (Asia T-401/09)
   2009/C 297/44
   Oikeudenkäyntikieli: italia
   
      Asianosaiset
   
   
      Kantaja: Luigi Marcuccio (Tricase, Italia) (edustaja: asianajaja G. Cipressa)
   
      Vastaaja: Euroopan yhteisöjen tuomioistuin
   
      Vaatimukset
   
   
               —
            
            
               Päätös, jolla vastaaja epää kantajan sille 24.5.2009 esittämän vaatimuksen, on kumottava sen muodosta riippumatta
            
         
               —
            
            
               15.6.2009 päivätty yhteisöjen tuomioistuimen kirjaamon kirje on kumottava
            
         
               —
            
            
               vastaaja on määrättävä maksamaan kantajalle 10 000 euroa tai ensimmäisen oikeusasteen tuomioistuimen sopivaksi ja oikeudenmukaiseksi katsoma tätä suurempi tai pienempi määrä korvauksena kantajalle aiheutuneesta vahingosta
            
         
               —
            
            
               vastaaja on velvoitettava korvaamaan kaikki oikeudenkäyntikulut.
            
         
      Oikeudelliset perusteet ja pääasialliset perustelut
   
   Nyt esillä oleva asia koskee sitä, että vastaaja on kieltäytynyt hyväksymästä korvausvaatimusta vahingoista, joiden väitetään aiheutuneen siitä, että valitus, jonka komissio teki virkamiestuomioistuimen antamasta tuomiosta, jolla hyväksyttiin kantajan vaatimukset osittain, annettiin tiedoksi asianajajalle, jolla ei enää ollut valtuutusta vastaanottaa tätä ilmoitusta.
   Kantaja vetoaa vaatimustensa tueksi perustelujen täydelliseen puuttumiseen, hyvän hallinnon periaatteen loukkaamiseen ja lain rikkomiseen sekä siihen, että nyt esillä olevassa asiassa on tehty ilmeinen arviointivirhe.